উত্তরবঙ্গে পৌঁছেই বড় বার্তা মুখ্যমন্ত্রীর, কী বললেন শুনুন

ওয়েব ডেস্ক: উত্তরবঙ্গের বন্যা পরিস্থিতি খতিয়ে দেখতে পৌঁচ্ছে গিয়েছেন মুখ্যমন্ত্রী মমতা বন্দ্যোপাধ্যায় (Mamata Banerjee)। টানা বৃষ্টিতে উত্তরবঙ্গের জায়গায় জায়গায় ভূমি ধস। ভুটান পাহাড় বেয়ে নেমে জলে প্লাবিত উত্তরবঙ্গের একাধিক এলাকা। জলের তোড়ে সেখানে ভেঙেছে সেতু, নদীর গ্রাসে গিয়েছে ঘরবাড়ি। GTA সূত্রে খবর, এখনও পর্যন্ত দুর্যোগ পরিস্থিতিতে প্রাণ হারিয়েছে কমপক্ষে ২৪ জন। এই পরিস্থিতিতে সোমবার দুপুরেই বিপর্যস্ত উত্তরবঙ্গে পৌঁছেছেন মুখ্যমন্ত্রী মমতা বন্দ্যোপাধ্যায় (Mamata Banerjee Visits North- Bengal)। সঙ্গে মুখ্যসচিব মনোজ পন্থ, ডিজিপি রাজীব কুমার। আলিপুরদুয়ারের হাসিমারা সেনা ছাউনিতে নেমে সেখান থেকে গাড়িতে যান নাগরাকাটায়।

তবে এখন কিছুটা হলেও উত্তরবঙ্গে পরিস্থিতি আগের চেয়ে উন্নত হয়েছে। সোমবার সকালে রোদ ঝলমল করছে মেঘের আড়াল সরিয়ে উঁকি দিয়েছে কাঞ্চনজঙ্ঘা। বিকেল নাগাদ নাগরাকাটার কালীখোলা এলাকার ক্ষতিগ্রস্ত এলাকাগুলি পরিদর্শন করেছেন মুখ্যমন্ত্রী। এক রাতের বৃষ্টিতে উত্তরবঙ্গে অনেকে ‘মারাত্মক ক্ষতির’ মুখে পড়েছেন, সেই কথা উল্লেখ করে মমতা লেখেন, ‘তাঁদের কষ্ট আমরা গভীর ভাবে অনুভব করছি।’ তার পরেই সকলকে ধৈর্য ধরে পরিস্থিতি মোকাবিলা করতে বলেন মুখ্যমন্ত্রী। বাসিন্দাদের সতর্ক করে বললেন, ”আগামী দু, একদিনের মধ্যে ফের জোয়ার আসতে পারে। ওই সময়টা খুব গুরুত্বপূর্ণ। এখানে রাস্তার ধারে সরকারের তরফে ত্রাণশিবির খোলা হয়েছে। যাঁরা এসেছেন, তাঁরা ভালো করেছেন।

আরও পড়ুন:বিপর্যস্ত উত্তরবঙ্গ পরিদর্শনে রাজ্যপাল

এদিন মুখ্যমন্ত্রী ক্ষতিগ্রস্ত এলাকা পরিদর্শন করেন। প্রশাসনিক আধিকারিকদের নিয়ে গোটা এলাকা পরিদর্শনের পর ভাঙা রাস্তা দেখে মুখ্যমন্ত্রী জানান, রাজ্য সরকার তা মেরামতের দায়িত্ব নিচ্ছে। এছাড়া যাঁদের বাড়ি ভেঙে গিয়েছে, সেসব বাড়িও তৈরি করে দেবে সরকার। তিনি বলেন, সাহস না-হারিয়ে সংযম এবং সতর্কতা বজায় রাখার কথা বলেন মুখ্যমন্ত্রী। তাঁর বার্তা, ‘সরকার এবং প্রশাসন সর্বাত্মক ভাবে মানুষের পাশে আছে। আমরা সবাই মিলে এই দুর্যোগ কাটিয়ে উঠব।’ তিনি সকলের উদ্দেশে বলেন, ‘‘চারপাশের মানুষকে সহযোগিতা করুন। এই সময় কোনও অপ্রীতিকর ঘটনা কাম্য নয়।

বিপর্যয়ের প্রভাবে পড়েছে মিরিকেও। শিলিগুড়ি থেকে সরাসরি মিরিক যাওয়ার সড়ক যোগাযোগ ব্যবস্থা প্রায় বিচ্ছিন্ন। এই পরিস্থিতিতে মঙ্গলবারই মিরিক যাবেন মুখ্যমন্ত্রী। সেখানকার পরিস্থিতি খতিয়ে দেখতে যাবেন মমতা। মুখ্যমন্ত্রী জানিয়েছেন, আগামী দু’দিন তিনি থাকবেন উত্তরবঙ্গে। এখনও পর্যন্ত দুর্যোগের বলি ২৩। এর মধ্যে শুধুমাত্র দার্জিলিংয়েই ১৮ জনের মৃত্যু হয়েছে। তাঁদের পরিবারকে ৫ লক্ষ টাকা করে আর্থিক সাহায্য ঘোষণা করেছেন মুখ্যমন্ত্রী। পরিবারের একজনকে হোমগার্ডের চাকরির আশ্বাস দেওয়া হয়েছে।

দেখুন ভিডিও